
26-TA-2017: Rīkojuma projekts (Vispārīgais)
Par nekustamā īpašuma “Vecsvilpji” Ķekavas pagastā, Ķekavas novadā, daļas pirkšanu satiksmes drošības uzlabošanas pasākumu īstenošanai uz valsts reģionālā autoceļa P137 “Lapenieki-Ķekava-Ģūģi”

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 03.09.2026.)
Tiesiskai skaidrībai lūdzam precizēt informāciju par nekustamā īpašuma “Vecsvilpji” (nekustamā īpašuma kadastra Nr. 8070 011 0054) īpašnieces piekrišanu atsavināt zemes vienības (zemes vienības kadastra apzīmējums 8070 011 0054) daļu 0,02 ha platībā atbilstoši noteiktajam taisnīgas atlīdzības apmēram, pievienojot tiesību akta lietai dokumentu, kas apliecina minētās piekrišanas sniegšanu.

Pamatojums: 1. Saskaņā ar Ministru kabineta 2021. gada 7. septembra noteikumu Nr. 606 "Ministru kabineta kārtības rullis" 44. punktu tiesību akta lietai papildus pievieno nepieciešamo informāciju un dokumentus, bez kuru esības nav iespējams pieņemt lēmumu pēc būtības.  

2.Anotācijā norādīts, ka nekustamā īpašuma īpašniece ir piekritusi zemes vienības daļas atsavināšanai atbilstoši noteiktajam taisnīgas atlīdzības apmēram, savukārt Satiksmes ministrijas 2026. gada 3. jūlija lēmumā Nr. 03.1-14/2067 norādīts, ka īpašniece 2026. gada 17. aprīlī ir informējusi par piekrišanu aprēķinātajam atlīdzības apmēram. No tiesību akta lietai pievienotajiem materiāliem vienlaikus nav skaidri konstatējams, kādā veidā minētā piekrišana ir sniegta un kas to apliecina, tādēļ lūdzam tiesiskai skaidrībai precizēt attiecīgo informāciju un, ja piekrišana sniegta rakstveidā, pievienot tiesību akta lietai dokumentu, kas to apliecina.

